**Az Apollo Tyres kiterjeszti a 1000 Miglia klasszikusautó-rali szervezőivel kötött hivatalos gumiabroncspartneri megállapodását**

* ***A márka szponzori megállapodása innentől kezdve kiterjed a 1000 Miglia Green, a Coppa delle Alpi és a 1000 Miglia Warm Up USA versenyekre is***
* ***Az Apollo Tyres négy, a Vredestein Sprint Classic gumiabroncsok limitált kiadású változatával felszerelt indulót támogat a 1000 Miglia 2022 versenyen.***
* ***A Vredestein klasszikusautó-abroncs választéka rendkívül széles körű és változatos***

**2022.06.14.** – Az Apollo Tyres aláírt egy újabb hároméves megállapodást az olasz 1000 Miglia történelmi klasszikusautó-rali szervezőivel, ezzel 2017 óta továbbra is a verseny hivatalos gumiabroncspartnere. A megállapodás részeként kiemelt szerepet kap a vállalat Vredestein prémium márkája a rali helyszínein, valamint az esemény online és offline marketingjében.

Az új partneri megállapodás kiterjed a 1000 Miglia egyéb rendezvényeire is, úgy mint a 1000 Miglia Green, a Coppa delle Alpi és a 1000 Miglia Warm Up USA ralikra.

A négynapos 1000 Miglia versenyre idén 40.alkalommal kerül sor, és több mint 300 klasszikus autó indul útnak, hogy megtegye a Bresciától Rómáig vezető utat oda-vissza június 15. és 18. között. A ralin olyan járművek vehetnek részt, amelyek 1957. december 31. előtt készültek és olyan gyártótól származnak, amely legalább egyszer részt vett a 1000 Miglia versenyen 1927 és 1957 között.

Az út során a résztvevők pontokat szerezhetnek a különböző vezetési és navigálási tesztek teljesítésével, ahol többek között az átlagsebességet, a kitűzött időcélt és a megtett távolságot értékelik – mindezt az adott jármű korához viszonyítva. Másodperceken és millimétereken múlhat, hogy sikerül-e dobogós helyezést elérni.

A Vredestein csapata négy járművel áll a rajthoz, amelyeket az autós világ meghatározó szereplői és lelkes autórajongók vezetnek. A csapat tagjai Erwan de Nanteuil és Pierre Bonnet egy 1955-ös Triumph TR2 Sport fedélzetén; Elena Giaveri és Marvin Hörner egy 1954-es Fiat 1100 Pininfarina sofőrjeként; Lara Newton és Bernard Moix egy 1955-ös Porsche 356 1500 modellel; valamint Ronny Groeneveld és Niels van Roij egy 1952-es Fiat 110 Berlina Mille Miglia versenyautóval.

A rali alatt az összes Vredestein márkajelzéssel ellátott autóra a Vredestein Sprint Classic limitált kiadású 1000 Miglia klasszikusautó-abroncsok lesznek felszerelve, amelyekből évente csak 500 készül.

Mindemellett a Vredestein márka az idén negyedik alkalommal hivatalosan megrendezésre kerülő 1000 Miglia Green verseny hivatalos gumiabroncspartnere is. A különböző elektromos autókat felvonultató esemény a 1000 Miglia ralival egy időben zajlik, ugyanazon az útvonalon.

Benoit Rivallant, az Apollo Tyres Europe elnök-vezérigazgatója a következőképp nyilatkozott: „A 1000 Miglia az év egyik legjelentősebb eseménye a klasszikus autók rajongói számára, és a klasszikusautó-abroncsokkal foglalkozó csapatunk is kiemelt figyelmet fordít rá.” A Vredestein márkához hasonlóan az esemény is az európai hagyományokban gyökerezik, és nagyszerű lehetőséget nyújt a modern gumiabroncsok mellett a bőséges kínálattal rendelkező klasszikus autókhoz való termékválasztékunk bemutatására.

Az Apollo Tyres továbbra is elkötelezett résztvevője a dinamikusan fejlődő klasszikusautó-piacnak, ahol a modern személygépkocsik piacán szerzett tapasztalatára támaszkodva garantálja, hogy a díjnyertes Vredestein klasszikusautó-abroncs választék továbbra is egyet jelentsen a „korszerű teljesítménnyel kombinált klasszikus megjelenéssel”.

A Vredestein termékeivel kapcsolatos további információkért látogasson el erre az oldalra: [**https://www.vredestein.hu/**](https://www.vredestein.hu/)

***[VÉGE]***

**További részletek:**

**Constans PR, biuro@constanspr.com**

**Az Apollo Tyres Ltd vállalatról**

Az Apollo Tyres Ltd egy nemzetközi gumiabroncsgyártó, és a vezető abroncsmárka Indiában. A vállalat több gyártóüzemmel rendelkezik Indiában, valamint egy-egy üzeme található Hollandiában és Magyarországon. A vállalat két globális márkanéven értékesíti termékeit: Apollo és Vredestein. A termékek több mint 100 országban érhetők el elismert, exkluzív és több terméket forgalmazó ellátóközpontok kiterjedt hálózatán keresztül.